Link: https://www.danskenergi.dk/nyheder/sverige-skaber-tvivl-om-forsyningssikkerheden-pa-sjaelland  Den svenske systemoperatør Svenska Kraftnät har i mange år begrænset Danmarks mulighed for at sælge el til Sverige. Det har Dansk Energi for nylig indklaget til det svenske energitilsyn. Svenska Kraftnät sår nu også usikkerhed om, hvorvidt vi kan regne med at kunne købe el i Sverige, når det virkelig gælder og forsyningen i begge lande er presset.  Dansk energibranche klager over svensk grænsebom Det står klart, efter at Svenska Kraftnät onsdag 23. januar lukkede af for elhandlen mellem Danmark og Sverige i det fælles-europæiske intradaymarked i et døgn, hvor elpriserne signalerede, at efterspørgslen var stor. Formålet med suspenderingen af markedet var at have ekstra elproduktionskapacitet i baghånden i Sverige.